Ministrul de Interne Marcel Vela a anunţat că vrea să reorganizeze instituţia, iar şeful Poliţiei Române le-a cerut subalternilor să propună schimbări până mâine. Sindicaliştii se plâng că timpul e prea scurt pentru a veni cu idei revoluţionare. Ministrul de Interne le transmite, însă, că discuţiile se vor încheia la finalul săptămânii viitoare. Deocamdată nu e clar ce şi cum se va schimba, dar, în direct la Digi24, Marcel Vela a spus că ar vrea să regândească rolul poliţiştilor locali.

„Nu sunt pentru desfiinţarea Poliţiei Locale, chiar aş vrea sa propun modificarea actului normativ care spune că la 1000 de locuitori e angajat un poliţist local, să extindem, ca să punem câte un poliţist local pentru fiecare unitate de învâţămânat. Împreună cu Poliţia Locală să facem acele patrule, care să asigure siguranţa în şcoli”, a spus Vela.